als_Latn dik_Latn sag_Latn
Super sfida Brazil -Gjermani
Ndërsa shumica e futbollistëve brazilianë janë zotuar se do të fitojnë për yllin e tyre, Neymar, i cili nuk do të luajë më në këtë kampionat. Në anën tjetër, gjermanët duken më të qetë për sa iu përket lëndimeve.
Politiko
E Martë, 8 Korrik 2014 | 10:48
0 Komente.
Nikoqiri i Kupës së Botës, Brazili, do të luajë në gjysmëfinale ndaj Gjermanisë pa yllin kryesor, Neymarin. Sulmuesi i Barcelonës është lënduar në ndeshjen ndaj Kolumbisë (2-1), pas një dueli me Jose Zunigan.
Pas mungesës së sulmuesit, trajnerit Luis Filipe Scolari i duhet të vendosë mes Willianit, Oscarit, Bernardit dhe Hernanesit. Një tjetër shqetësim për Brazilin është edhe mungesa e kapitenit Thiago Silva, i cili pritet të zëvendësohet nga mbrojtësi i Bayern Munchen, Dante.
Mbrojtësi brazilian Dante, i cili pritet ta zëvendësojë kapitenin Thagio Silva, ka thënë se presioni është mbi Brazilin, për faktin se luan në shtëpi të vet.
“Po luajmë Botërorin në shtëpi dhe është normale që presioni më i madh të bjerë mbi ne, por edhe te Gjermania jo më pak, pasi është një nga skuadrat favorite për ta fituar Botërorin”, ka thënë Dante.
Ndërsa shumica e futbollistëve brazilianë janë zotuar se do të fitojnë për yllin e tyre, Neymar, i cili nuk do të luajë më në këtë kampionat. Në anën tjetër, gjermanët duken më të qetë për sa iu përket lëndimeve.
I vetmi që nuk do të jetë në dispozicion të trajnerit Joachim Low është mbrojtësi shqiptar Shkodran Mustafi.
E mbrojtësi tjetër Per Mertesacker tashmë është gati për ndeshjen ndaj Brazilit, pasi gripi që kishte kur Gjermania luajti me Francën ka kaluar.
“Urime Brazil! Ju organizuat dhe po luani një botëror fantastik. Ka për të qenë një duel historik, të cilin duam ta fitojmë. Çfarë mund të ketë më të bukur se sa të përballesh me skuadrën tuaj të fortë në gjysmëfinale, në vendin më përrallor të futbollit? Në këtë Botëror nuk mund ta fitosh kupën pa mundur të zotët e shtëpisë. Misioni ynë është i qartë dhe për këtë gëzojmë jo vetëm ne, por të gjithë fansat tanë”, ka thënë Low. (“Epoka e re”)
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn